EUs truck for mangfoldighed kører i disse måneder Europa tynd for at sprede
budskabet om mangfoldighed og lige muligheder for alle. 
I denne uge kommer trucken, der har været kontroversiel i enkelte lande, til Aalborg.

Kennedys Plads på fredag Trucken står på Kennedy Plads i Aalborg fredag den 17. august. Begge dage klokken 12-18. Der bliver musik, karaoke, rundbordsdiskussioner, udstillinger, happenings og meget mere. Diskrimination 64 % af europæerne mener, at diskrimination er udbredt i deres land, og over halvdelen mener, at der ikke gøres nok for at bekæmpe problemet. Det viser en Eurobarometer undersøgelse fra i år. Derfor ønsker EU at stimulere debatten og fremme forståelsen blandt EU s borgere for fordelene ved mangfoldighed og kampen mod diskrimination. Truck for mangfoldighed Med trucken for mangfoldighed stiller EU en platform til rådighed for organisationer og grupper, der arbejder for at fremme lige muligheder for alle. Trucken besøger 19 lande i EU som led i EU-året for lige muligheder for alle og kampagnen Brug forskellene. Stop diskriminationen. Ikke i Vilnius Den 25. maj skulle den have været i Vilnius i Litauen, men dette besøg blev aflyst af Europa-Kommissionen, da borgmesteren i Vilnius nægtede homoseksuelle aktivister tilladelse til at deltage med en flag-event på trucken. En flag-event som danske homo-aktivister gennemfører på trucken i København sammen med overborgmester Ritt Bjerregaard som en kommentar til den kontroversielle aflysning i Litauen. I Danmark koordineres EU- året af minister for Ligestilling Eva Kjer Hansen, som med den danske kampagne især ønsker at få de unge i tale. Ligestillingsministeren lancerer derfor et nyt rollespil for folkeskolens ældste klasser på Randersgade Skole i København samme formiddag den 15. august, som trucken er i København. Rollespil Rollespillet Mars. Spirit of Humanity er udviklet af Zentropa og spilles på 1. skoledag på skoler i både København og Aalborg. Rap i Aalborg Eleverne inviteres til at besøge trucken, hvor der står rap på programmet kl. 15.30 - med Zaki i Aalborg. I Aalborg deltager Specialfunktionen for ligestilling, DSI og Kampagnen Giv racismen det røde kort!